Næstkomandi miðvikudag 9. október kl. 20:00 verður kveikt á Friðarsúlunni í Viðey , listaverki Yoko Ono í 13. sinn . Listaverkið er tileinkað minningu eiginmans Yoko Ono , bítilsins John Lennon en dagsetningin er einmitt fæðingardagur hans , en ljós súlunnar munu loga til 8. desember sem er dánardagur Lennons . Í tilkynningu frá Reykjavíkurborg um viðburðinn segir meðal annars ” Yoko Ono býður upp á fríar siglingar yfir sundið . Fyrsta ferja eftir tendrun Friðarsúlunnar siglir frá Viðey kl. 20.30 . Hægt verður að taka strætó frá Skarfabakka að Hlemmi frá kl. 20.40 og þar til lokið verður að flytja gesti úr Viðey “ . Dagskráin er eftirfarandi : Dagskráin hefst kl. 17.45 með leiðsögn um verk Richards Serra í Viðey á vegum Listasafns Reykjavíkur . Klukkan 18.00 hefst söguganga um byggð og sögu í eyjunni á vegum Borgarsögusafnsins . Leiðsögnin er endurtekin kl. 18:45 og 19:00 . Beint streymi verður svo frá athöfninni klukkan 20.00 . Leiðsögn hefst við Viðeyjarstofu . Listasafn Reykjavíkur , Borgarsögusafn Reykjavíkur og fleiri halda úti dagskrá sem hefst kl. 17.45 og stendur til 21.00 . • 17:45 Ganga á vegum Listasafns Reykjavíkur um Richard Serra • 18:00 Söguganga á vegum Borgarsögusafns Reykjavíkur • 18:45 Ganga á vegum Listasafns Reykjavíkur um Richard Serra • 19:00 Söguganga á vegum Borgarsögusafns Reykjavíkur • 19:00 Salóme Katrín flytur tónlist sína í Viðeyjarnausti • 19:45 Hamrahlíðarkórinn kemur fram við Friðarsúluna • 20:00 Þórdís Lóa Þórhallsdóttir , formaður borgarráðs flytur ávarp • 20:10 Friðarsúlan tendruð undir laginu Imagine með John Lennon • 20:30 Teitur Magnússon leikur fyrir gesti í Viðeyjarnausti Hvor vilt þú að verði forsætisráðherra Bretlands eftir kosningar ?